**Maren Sæbø** (født 1976) er en norsk frilansjournalist og redaktør for nettstedet Bundu.

Bakgrunn og virke
-----------------

Hun vokste opp i Oslo og Angola, og er utdannet historiker fra University of KwaZulu-Natal i Durban, Sør-Afrika.[]

Hun var redaktør for *Verdensmagasinet X* fra 2004 til 2015. Hun skriver fast for *Dagsavisen* og er styremedlem i Stiftelsen for en Kritisk og Undersøkende Presse (SKUP). 

I ungdomstida var Maren Sæbø lenge en del av miljøet på Blitz.

Sæbø er tildelt en rekke priser for sitt virke: Flyktninghjelpen (NRC) tildelte i 2015 Perspektivprisen som «Beste utenriksformidler 2014» til Sæbø og Verdensmagasinet X. «For sin modige og grundige utenriksjournalistikk», heter det i juryens begrunnelse. Perspektivprisen tildeles enkeltpersoner, mediebedrifter eller organisasjoner som gjennom fremragende innsats har utmerket seg ved: å formidle internasjonale nyheter og/eller å belyse internasjonale spørsmål. 

I mars 2015 ble Sæbø tildelt Internasjonal Reporters Journalistpris for det juryen beskriver som innsiktsfulle og gode reportasjer om Nigeria og Boko Haram. ()

I november 2015 ble Sæbø kåret til Årets Frilanser. Juryen beskrev henne som en kunnskapsrik og markant stemme i den norske utenriksjournalistikken generelt og fra det afrikanske kontinentet spesielt. ()

I 2019 ble Sæbø tildelt Annette Thommessens hederspris «(...) for å være en modig, kunnskapsrik og markant stemme i den norske utenriksjournalistikken generelt og fra det afrikanske kontinentet spesielt» uttalte styreleder i Minnefondet, Kai Eide. ()

I juli 2016 var hun som eneste norske journalist i Sør-Sudan for å dekke 5-årsfeiringen av landets selvstendighet og havnet midt i en borgerkrigsliknende situasjon med intense kamper, og måtte evakueres ut av landet med bistand fra Norsk Folkehjelp.

Fra 2018 har Sæbø vært ansatt av faktisk.no i en 50 % stilling.

Hun er gift med mangeårig journalist Henrik Steen (født 5. august 1968) som er sønn av Reiulf Steen (1933-2014), en norsk politiker i Arbeiderpartiet.

Referanser
----------

1. ↑   www.transitmag.no[Hentet fra Wikidata]
2. ↑  «Maren Sæbø fyller 40 år», *Klassekampen* 16. september 2016 side 36
3. ↑  «Bundu». Arkivert fra originalen 11. juni 2017. Besøkt 21. november 2018.
4. ↑  «Afrikas store forsvarer». *NoradDev* **(norsk)**. Arkivert fra originalen 24. februar 2020. Besøkt 24. februar 2020. «Debattene er det stort sett redaktøren selv som har stått for. Ti år som medlem av Blitz-miljøet i Oslo har, ifølge Sæbø selv, gjort henne en smule framfus. … Aller mest ergrer den tidligere Klassekampen-journalisten …»
5. ↑  «Fundamentalt EU». *Klassekampen*. Arkivert fra originalen 24. februar 2020. Besøkt 24. februar 2020. «Maren Sæbø er journalist i Klassekampen og tilhører det politiske miljøet rundt Blitz i Oslo.»
6. ↑  Mossin, Bjørn Åge (11. juli 2016). «Maren Sæbø sitter innestengt i Sør-Sudans hovedstad mens kampene raser». *Journalisten.no*.
7. ↑  Andrea Gjestvang (21. desember 2017). «Maren Sæbø går til Faktisk». *journalisten.no* **(norsk)**. Arkivert fra originalen 24. februar 2020. Besøkt 24. februar 2020. «Fra neste år får Faktisk den prisvinnende journalisten Maren Sæbø med på laget. … Jeg begynner i en 50-prosentstilling hvor jeg skal være med å videreutvikle organisasjonen»